Diari Oficial de la Generalitat Valenciana


Sumari del DOGV 8838, del 18-06-2020 (2020/4590)

RESOLUCIÓ de 15 de juny de 2020, de la directora adjunta de l'Institut Valencià de Competitivitat Empresarial (IVACE) i directora general d'Internacionalització, per la qual s'amplien els terminis per a acreditar la realització de l'actuació objecte de les ajudes concedides en el marc del Programa d'assessorament a empreses en matèria d'internacionalització «Xec tutories d'internacionalització» (segon i tercer trams), amb càrrec al pressupost de l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4590


Data del document
:   15-06-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de juny de 2020, de la directora adjunta de l'Institut Valencià de Competitivitat Empresarial (IVACE) i directora general d'Internacionalització, per la qual s'amplien els terminis per a acreditar la realització de l'actuació objecte de les ajudes concedides en el marc del Programa d'assessorament a empreses en matèria d'internacionalització «Xec tutories d'internacionalització» (segon i tercer trams), amb càrrec al pressupost de l'exercici 2019. [2020/4590]  
Per mitjà de la Resolució de 18 de desembre de 2018, del president de l'Institut Valencià de Competitivitat Empresarial (IVACE), es van convocar subvencions en el marc del Programa d'assessorament a empreses en matèria d'internacionalització «Xec tutories d'internacionalització», amb càrrec al pressupost de l'exercici 2019 (DOGV 8459, 08.01.2019).  
En la Resolució de 23 de juliol de 2019, del president de l'IVACE, per la qual es concedeixen les ajudes en el marc del programa referit (segon tram de concessió), s'estableix com a data límit per a acreditar la realització de l'actuació objecte de subvenció el 30 de juny de 2020; quant al tercer tram de concessió, la Resolució de 29 de novembre de 2019, del president de l'IVACE, per la qual es concedeixen les ajudes, estableix com a data límit per a acreditar la realització de l'actuació objecte de subvenció el 30 de setembre de 2020.  
Com a conseqüència de la publicació del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, l'activitat econòmica s'ha vist afectada, per tal com reial decret ha inclòs, entre altres matèries, limitacions a la llibertat de circulació, amb els efectes que això suposa per a treballadors, empreses i per a la ciutadania en general.  
  
En la situació actual d'estat d'alarma declarat a través del Reial decret 463/2020, és possible que algunes activitats dels projectes que estaven en marxa en el marc del programa d'assessorament a empreses en matèria d'internacionalització, Xec tutories 2019, es vegen greument afectats i siga necessari adaptar els cronogrames de les actuacions.  
  
En aquest sentit, a fi de donar les màximes facilitats per a l'execució dels projectes i respondre a les necessitats derivades de la prolongació de la situació excepcional d'alarma, s'ha proposat ampliar la data límit de presentació de la documentació relativa a acreditació de les tutories realitzades tant durant el segon com el tercer tram, previstes respectivament per al dia 30 de juny de 2020 i 30 de setembre de 2020; en el seu lloc s'han proposat unes dates que es considera prou àmplies per a la justificació adequada dels projectes.   
  
En virtut del que antecedeix, i de conformitat amb les facultats delegades en la resolució de 18 de desembre de 2018 amb vista a dictar les resolucions necessàries per al desenvolupament, eficàcia i execució de la convocatòria, resolc:  
  
Primer  
- Ampliar el termini per a acreditar la realització de l'actuació objecte de subvenció dels expedients aprovats per la Resolució de 23 de juliol de 2019, del president de l'Institut Valencià de Competitivitat Empresarial (IVACE), per la qual es concedeixen les ajudes en el marc del programa d'assessorament a empreses en matèria d'internacionalització «Xec tutories d'internacionalització», amb càrrec al pressupost de l'exercici 2019 (segon tram de concessió) fins al dia 8 de setembre de 2020.  
- Ampliar el termini per a acreditar la realització de l'actuació objecte de subvenció dels expedients aprovats per la Resolució de 29 de novembre de 2019, del president de l'Institut Valencià de Competitivitat Empresarial (IVACE), per la qual es concedeixen les ajudes en el marc del programa d'assessorament a empreses en matèria d'internacionalització «Xec tutories d'internacionalització», amb càrrec al pressupost de l'exercici 2019 (tercer tram de concessió) fins al dia 14 de desembre de 2020.  
  
  
Segon  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra la present resolució no podrà interposar-se cap recurs, de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València, 15 de juny de 2020.- La directora adjunta de l'IVACE: María Dolores Parra Robles.